CELEX: 62016TA0033
Language: mt
Date: 2018-03-14 00:00:00
Title: Kawża T-33/16: Sentenza tal-Qorti Ġenerali tal-14 ta’ Marzu 2018 – TestBioTech vs Il-Kummissjoni (“Ambjent — Prodotti ġenetikament immodifikati — Regolament (KE) Nru 1367/2006 — Regolament (KE) Nru 1829/2003 — Fażola tas-sojja ġenetikament immodifikata MON 87769, MON 87705 u 305423 — Ċaħda ta’ talba għal reviżjoni interna tad-deċiżjonijiet ta’ awtorizzazzjoni ta’ tqegħid fis-suq — Kunċett ta’ ‘dritt ambjentali’ — Artikolu 10 tar-Regolament Nru 1367/2006”)

30.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/26
            
         Sentenza tal-Qorti Ġenerali tal-14 ta’ Marzu 2018 – TestBioTech vs Il-Kummissjoni
   (Kawża T-33/16) (1)
   
   ((“Ambjent - Prodotti ġenetikament immodifikati - Regolament (KE) Nru 1367/2006 - Regolament (KE) Nru 1829/2003 - Fażola tas-sojja ġenetikament immodifikata MON 87769, MON 87705 u 305423 - Ċaħda ta’ talba għal reviżjoni interna tad-deċiżjonijiet ta’ awtorizzazzjoni ta’ tqegħid fis-suq - Kunċett ta’ ‘dritt ambjentali’ - Artikolu 10 tar-Regolament Nru 1367/2006”))
   (2018/C 152/31)
   Lingwa tal-kawża: l-Ingliż
   
      Partijiet
   
   
      Rikorrenti: TestBioTech eV (München, il-Ġermanja) (rappreżentanti: R. Stein, solicitor, K. Smith, QC, u J. Stevenson, barrister)
   
      Konvenuta: Il-Kummissjoni Ewropea (rappreżentanti: J. Tomkin, L. Pignataro-Nolin u C. Valero, aġenti)
   
      Intervenjenti insostenn tal-konvenuta: Monsanto Europe (Antwerpen, il-Belġju) u Monsanto Company (Wilmington, Delaware, l-Istati Uniti) (rappreżentant: M. Pittie, avukat), u Pioneer Overseas Corp. (Johnston, Iowa, l-Istati Uniti) u Pioneer Hi-Bred International, Inc. (Johnston) (rappreżentanti: G. Forwood, avukat, J. Killick, barrister, u S. Nordin, solicitor)
   
      Suġġett
   
   Talba bbażata fuq l-Artikolu 263 TFUE u intiża għall-annullament tal-ittra tal-Kummissarju tal-Kummissjoni inkarigat mis-Saħħa u s-Sikurezza tal-Ikel tas-16 ta’ Novembru 2015, li tiċħad it-talba għal reviżjoni interna, ibbażata fuq l-Artikolu 10 tar-Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13), tad-deċiżjonijiet ta’ implimentazzjoni li jawtorizzaw it-tqegħid fis-suq tal-fażola tas-sojja ġenetikament immodifikata MON 87769, MON 87705 u 305423.
   
      Dispożittiv
   
   
               1)
            
            
               L-ittra tal-Kummissarju tal-Kummissjoni Ewropea inkarigat mis-Saħħa u s-Sikurezza tal-Ikel tas-16 ta’ Novembru 2015, bir-referenza Ares(2015) 5145741, dwar it-talba għal reviżjoni interna, ibbażata fuq l-Artikolu 10 tar-Regolament (KE) Nu 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali, tad-deċiżjonijiet ta’ implimentazzjoni li jawtorizzaw it-tqegħid fis-suq tal-fażola tas-sojja ġenetikament immodifikata MON 87769, MON 87705 u 305423, hija annullata.
            
         
               2)
            
            
               Il-Kummissjoni għandha tbati l-ispejjeż tagħha stess kif ukoll dawk ta’ TestBioTech eV.
            
         
               3)
            
            
               Monsanto Europe, Monsanto Company, Pioneer Overseas Corp. u Pioneer Hi-Bred International, Inc. għandhom ibatu l-ispejjeż rispettivi tagħhom.
            
         
      (1)  ĠU C 136, 18.4.2016.